
ANUNȚ privind recrutarea voluntarilor în cadrul Institutului pentru Studierea Problemelor Minorităților Naționale

Institutul pentru Studierea Problemelor Minorităților Naționale (ISPMN), în conformitate cu prevederile Legii nr. 78/2014 privind reglementarea activității de voluntariat în România și ale Regulamentului de organizare și funcționare a activității de voluntariat din cadrul ISPMN, recrutează voluntari pentru participarea la un proiect de cercetare privind adopția copiilor aparținând minorităților etnice din România. 

Activitățile voluntarilor: identificarea și colectarea legislației, politicilor publice, strategiilor, metodologiilor și programelor relevante; identificarea și sistematizarea rapoartelor, studiilor și exemplelor de bune practici din domeniul adopției și protecției copilului; organizarea și actualizarea resurselor documentare necesare activităților de cercetare. 

Pot candida studenți și absolvenți ai unor programe de studii din domenii precum: sociologie; asistență socială; drept; științe politice; administrație publică; alte domenii conexe. 

Ce oferă ISPMN:  activitate desfășurată sub coordonarea personalului de specialitate al institutului; experiență practică în activitatea de documentare și cercetare; contract de voluntariat, în condițiile legii; eliberarea, la cererea voluntarului, a certificatului de voluntariat și a raportului de activitate, la finalizarea activității.
Activitatea desfășurată de voluntari are caracter educativ și formativ și nu substituie munca remunerată sau atribuțiile posturilor din cadrul institutului. 

Înscriere

Dosarul de candidatură va cuprinde:

· cerere de înscriere; 

· curriculum vitae. 

Dosarele se depun până la data de 27 iulie 2026, ora 16:00, la sediul Institutului pentru Studierea Problemelor Minorităților Naționale sau prin e-mail la office@ispmn.gov.ro.
Selecția: Selecția candidaților se va realiza pe baza dosarelor de candidatură și a unui interviu. Candidații care îndeplinesc condițiile de participare vor fi contactați pentru programarea interviului. Candidații selectați vor participa la instruirea inițială organizată de ISPMN înainte de începerea activității de voluntariat.

Candidații care îndeplinesc condițiile de participare vor fi contactați pentru programarea interviului.
Strada Gavril Muzicescu nr. 5, Cluj-Napoca

Tel: +4 0364-116261; Fax: +4 0364-103177

E-mail: office@ispmn.gov.ro
www.ispmn.gov.ro

